hotchpotch/miracl-hf-unified huggingface dataset:
Miklós Raholcai Kont
Miklós Raholcai Kont () oli kroati-unkarilainen aatelinen, joka toimi Unkarin kuningaskunnan Palatiinina vuosina 1356 – 1367. Ennen sitä Miklós toimi 1351 - 1356 Transilvanian voivodina kuningas Ludvig I Suuren nimittämänä.
Boom Kah (kappale)
"Boom Kah" on suomalaisartisti Robinin kappale hänen samaa nimeä kantavalta studioalbumilta. Sen julkaisi Universal Music albumin ensimmäisenä singlenä 30. elokuuta 2013. Kappaleelle on tehty myös singlen kanssa samana päivänä julkaistu musiikkivideo, jonka ohjasivat Ville Salminen ja Rise. Kappaleella vierailevat rap-artistit Mikael Gabriel ja Uniikki.
Singlen julkaisua juhlistettiin Linnanmäen-huvipuistossa järjestyssä tapahtumassa singlen julkaisupäivänä. Tapahtumassa kappaleen musiikkivideo näytettiin ensimmäisen kerran.
"Boom Kah" on sijoittunut singelistalla parhaimmillaan neljänneksi ja latauslistalla toiseksi.
Unconditionally
Unconditionally on Katy Perryn kappale hänen neljänneltä, Prism-studioalbumilta. Se on albumin viides kappale ja sen sanoitti Perry Dr. Luken, Max Martinin ja Cirkutin kanssa. Kolme jälkimmäistä henkilöä myös tuottivat kappaleen. Kappale julkaistiin albumin toisena singlenä 16. lokakuuta 2013, sekä digitaalisesti ladattavana 22. lokakuuta 2013. Kappale kertoo sanoituksiltaan rakkaansa puitteista hyväksyä ehdoton rakkaus. Kappale sai pääosin positiivisen vastaanoton musiikkikriitikoilta.
"Unconditionally" on Perryn kolmastoista single, joka pääsi kymmenen parhaan joukkoon Billboard Pop Songs-listalla. Samalla se saavutti 14. sijan Billboard Hot 100-listalla. Kappaleelle on tehty myös 19. marraskuuta 2013 julkaistu musiikkivideo, joka sisältää lukuisia kohtauksia tanssijoista sekä Perrystä laulamassa lumen keskellä.
Andrei Lackfi
Andrei Lackfi oli unkarilainen aatelinen, joka toimi Transilvanian voivodina vuosina 1356–1359, Unkarin kuninkaan Ludvig I Suuren nimittämänä. Andrei oli Ștefan Lackfin veli. Ștefan toimi Transilvanian voivodina vuosina 1344–1350.
Dénes Lackfi
Dénes Lackfi () oli unkarilainen aatelinen, joka toimi Transilvanian voivodina vuosina 1359 - 1367, Unkarin kuninkaan Ludvig I Suuren nimittämänä. Dénes oli Ștefan Lackfin poika. Ștefan toimi Transilvanian voivodina vuosina 1344 - 1350.
Miklós Lackfi
Miklós Lackfi () oli unkarilainen aatelinen, joka toimi Transilvanian voivodina vuosina 1367 - 1368, Unkarin kuninkaan Ludvig I Suuren nimittämänä. Miklós oli Ștefan Lackfin poika. Ștefan toimi Transilvanian voivodina vuosina 1344 - 1350.
Emeric Lackfi
Emeric Lackfi () oli unkarilainen aatelinen, joka toimi Transilvanian voivodina vuosina 1369 - 1372, Unkarin kuninkaan Ludvig I Suuren nimittämänä. Emeric oli Ștefan Lackfin poika. Ștefan toimi Transilvanian voivodina vuosina 1344 - 1350.
Ștefan II Lackfi
Ștefan II Lackfi () oli unkarilainen aatelinen, joka toimi Transilvanian voivodina vuosina 1372 - 1376, Unkarin kuninkaan Ludvig I Suuren nimittämänä ja vuosina 1385 - 1386 kuningas Kaarle III:n nimittämänä. Ștefan II oli Ștefan Lackfin poika. Ștefan toimi Transilvanian voivodina vuosina 1344 - 1350.
Grande Orchidée
Grande Orchidée on Lappeenrannan Myllymäellä sijaitseva luksustavaroihin keskittynyt tavaratalo, joka avattiin 29.11.2013. Liike on tänä päivänä Grande Orchidée Brand Outlet Center niminen ja se toimii edelleen samassa paikassa.
Lesiäiset
Lesiäiset (Ptinidae) on jumimaisten yläheimoon kuuluva kovakuoriaisheimo. Jotkut lajit ovat varastotuholaisia: Varaslesiäinen ("Ptinus fur") syö turkiksia,
messinkikuoriainen ("Niptus hololeucus") syö toukkana jauhoja ja aikuisena kankaita.
Lesiäiset ovat kooltaan pieniä ja väriltään tummia. Ne ovat pitkäjalkaisia ja muistuttavat hämähäkkejä. Osa lajeista on siivettömiä.
Lesiäisiä tavataan koko maailmassa. Ne elävät maassa.
Ladislaus Losonci
Ladislaus Losonci (; ) oli unkarilainen aatelinen, joka toimi Transilvanian voivodina vuosina 1376 - 1385, Unkarin kuninkaan Ludvig I Suuren nimittämänä ja vuosina 1386 - 1392 kuningatar Marian nimittämänä.
Imre Bebek
Imre Bebek () oli unkarilainen aatelinen, joka toimi Transilvanian voivodina vuosina 1392 - 1393, Unkarin kuninkaan Sigismundin sekä kuningatar Marian nimittämänä. 
Hän oli Imre II Bebekin isä, joka toimi Transilvanian voivodina vuosina 1446 - 1448.
Frank Szécsény
Frank Szécsény (; ) oli unkarilainen aatelinen, joka toimi Transilvanian voivodina vuosina 1393 - 1395, Unkarin kuninkaan Sigismundin sekä kuningatar Marian nimittämänä.
Kääpiökuoriaiset
Kääpiökuoriaiset (Ptiliidae) on haiskiaismaisten yläheimoon kuuluva kovakuoriaisheimo.
Kääpiökuoriaiset ovat nimensä mukaisesti erittäin pieniä, alle 1 mm mittaisia. Niiden ruumis on soikean puoleinen ja kupera. Joiltakin lajeilta puuttuvat peitinsiivet
ja joiltakin myös lenninsiivet. Toisilla lajeilla nämä siivet kuitenkin ovat: Peitinsiivet ovat mustat, harmaat tai punaruskeat ja lenninsiivet ovat pitkät, kapeat
ja reunoilta sukaselliset. Niiden väri toimii suojavärityksenä.
Kääpiökuoriaisia tavataan kosteilla paikoilla. Niitä esiintyy kasviaineksen, lehtikarikkeen ja karjanlannan seassa sekä lahopuissa ja kompostissa.
Transferaasit
Transferaasit ovat entsyymejä, jotka katalysoivat jonkin kemiallisen ryhmän siirtoa substraatilta toiselle. Substraattia, jolta ryhmä siirretään kutsutaan ryhmän luovuttajaksi ja molekyyliä, jolle ryhmä siirtyy kutsutaan ryhmän vastaanottajaksi. Siirtyvän ryhmän luovuttajana on usein jokin koentsyymi. Transferaasien katalysoimat ryhmänsiirtoreaktiot voivat olla reversiibeleitä kuten transaminaasien reaktiot tai irreversiibeleitä kuten kinaasien katalysoimat reaktiot. Tyypillisesti transferaasit nimetään muodossa ryhmän vastaanottaja-siirtyvä ryhmä-transferaasi tai ryhmän luovuttaja-siirtyvä ryhmä-transferaasi. Kaikkien transferaasien EC-numeroissa ensimmäinen numero on 2.
Transferaasit voidaan jakaa seuraaviin alaluokkiin niiden katalysoimien ryhmänsiirtoreaktioiden mukaisesti.
Stibor Stiboricz
Stibor Stiboricz (; ) oli puolalais - unkarilainen aatelinen, joka toimi kahteen otteeseen Transilvanian voivodina vuosina 1395 - 1401 sekä 1409 - 1411., Unkarin kuninkaan Sigismundin nimittämänä.
Tarinan mukaan hän putosi Beckovin linnan muureilta käärmeen purtua häntä.
Planckin tilavuus
Planckin tilavuus formula_1 on tilavuuden yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden kuutio.
Perusyksilöillä ilmaistuna ja likiarvo SI-järjestelmässä:
missä
Sicco L. Mansholt
Sicco Leendert Mansholt (13. syyskuuta 1908 Ulrum – 29. kesäkuuta 1995 Wapserveen Alankomaat) oli hollantilainen maanviljelijä ja poliitikko, joka toimi toisen maailmansodan aikana vastarintaliikkeessä ja kohosi sodan jälkeen maansa ministeriksi sekä Euroopan Unionin komission puheenjohtajaksi.
Mansholt tuli syntyi sosialistiseen viljelijäperheeseen Groningenin maakunnassa Hollannissa. Sekä hänen isänsä ja isoisänsä olivat varhaisia sosialismin kannattajia työväenliikkeen varhaisvaiheista lähtien. Hänen isänsä, Lambertus H. Mansholt, oli sosialistisen työväenpuolueen valtuutettuna Groningenin maakunnan valtuustossa. Hänen äitinsä, Wabien Andreae, Heerenveen kaupungin tuomarin tytär, oli yksi ensimmäisistä naispuolisista jotka opiskelivat valtiotieteitä. Äiti järjesti poliittisia kokouksia muiden naisten kanssa, yleensä he kokoontuivat omissa kodeissaan.
Koulutuksensa jälkeen Mansholt muutti Jaavan saarelle Alankomaisen Intiaa, nykyiseen Indonesiaan. Siellä hän toimi teenviljelijänä. Hän kuitenkin halusi ryhtyä maanviljelijäksi ja palasi takaisin Alankomaihin 1936. Syynä oli myös hänen tyytymättömyytensä Hollannin siirtomaajärjestelmään.
Vuonna 1937 hän aloitti oman tilansa viljelyn Wieringermeerissä. Siellä hän liittyi Alankomaiden työväenpuolueeseen ja toimi aktiivisti oman kuntansa asioissa puolueensa edustajana. Hän oli myös puolueosastonsa johtohenkilöitä.
Toisen maailmansodan aikana Mansholt toimi aktiivisti Alankomaiden vastarintaliikkeessä. Hän erityisesti auttoi niitä ihmisiä piiloutumaan, jotka olivat joutuneet vainon kohteiksi. Lisäksi hän järjesti salaisesti ruoan jakelua Alankomaiden läntisissä maakunnissa.
Heti sodan jälkeen kesäkuussa 1945 sosialistinen pääministeri Schermerhorn pyysi häntä toimimaan M
maatalous-, kalastus- ja elintarvikkeiden jakelun ministerinä. Aloittaessaan pitkän ministerinuransa hän oli hallituksen nuorin ministeri ja vain 36 vuoden ikäinen. Tässä hallitustehtävässä hän toimi eri hallitusten aikana, aina vuoteen 1958 saakka. Täten hän antoi voimakkaan panoksen nykyisen Euroopan Unionin varhaisempaan maatalouspolitiikkaan, jota pääsääntöisesti jatketaan vielä nykyisinkin.
Uudenmuotoinen komissio perustettiin vuonna 1958 ja hän tuli komission jäseneksi tehtävänään maatalousasiat ja eritoten maatalouden uudenaikaistaminen. Vuonna 1972 hän siirtyi johtamaan koko komissiota. Niin sanotun Rooman Klubin vaikutusta Euroopan kehitykseen pidetään voimakkaana juuri Mansholtin komission aikana.
Kruunusepät
Kruunusepät ("Capito") on tikkalintusuku, joka kuuluu tukaanien alaheimoon Capitoninae
Useimmilla lajeilla punainen pää.
Planckin pinta-ala
Planckin pinta-ala formula_1 on pinta-alan yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden neliö.
Perusyksilöillä ilmaistuna ja likiarvo SI-järjestelmässä:
missä
Hans van Manen
Hans van Manen (s. 1932) on hollantilainen tanssija, koreografi ja baletinjohtaja. Hän on tanssinut Amsterdamin oopperan baletissa ja Roland Petit'n tanssiryhmän jäsenenä. Hän oli mukana perustamassa 1960 Nederlands Dans Theateria ja oli sen koreografi ja taiteellinen johtaja aina vuoteen 1970. Hän on tehnyt koreografioita useille belettiseuruelle, kuten brittiläiselle Royal Balletille, Scapino Balletille ja Deutsche Oper am Rheinille.
Die (yhtye)
Die oli tanskalainen brutaalin death metalin yhtye, joka perustettiin vuonna 2005 Århusissa.
Yhtye solmi levytyssopimuksen Unique Leader Recordsin kanssa alkuvuodesta 2010, ja esikoisalbumi "Rise of the Rotten" julkaistiin saman vuoden maaliskuussa.
Yhtye lopetti toimintansa vuonna 2013.
Sangha (täsmennyssivu)
Sangha voi tarkoittaa seuraavia asioita:
Lana Parrilla
Lana Parrilla (s. 15. heinäkuuta 1977) on yhdysvaltalainen näyttelijä, joka tunnetaan Suomessa parhaiten roolistaan "Olipa kerran" -televisiosarjassa. Hän on myös näytellyt sarjoissa "Swingtown" ja "Spin City". Parrillalla on italialaiset ja puertoricolaiset juuret. Hänen isänsä, Sam Parrilla, oli baseballpelaaja 1970-luvulla. Hän on saanut roolistaan "Olipa kerran" -sarjassa muun muassa ALMA-palkinnon. Parrilla meni vuonna 2014 naimisiin Alfredo Di Blasion kanssa.
Oliver Hazard Perry
Oliver Hazard Perry (20. elokuuta 1785 - 23. elokuuta 1819) oli yhdysvaltalainen laivastoupseeri. Hänestä tuli kansallissankari, kun hän voitti englantilaiset Vuoden 1812 sodan Eriejärven taistelussa.
Perry aloitti laivastouransa 13-vuotiaana Välimerellä. Hänet lähetettiin Suurille järville varustamaan Yhdysvaltojen laivastoa, jonka piti taata maalle Suurten järvien herruus. Eriejärven taistelun jälkeen hänet ylennettiin kapteeniksi ja lähetettiin ensin Välimerelle ja sitten Etelä-Atlantille, missä hän sairastui keltakuumeeseen ja kuoli.
Sota-alusten Oliver Hazard Perry -luokka on nimety hänen mukaansa.
Mariánské Lázně
Mariánské Lázně () on kylpylä- ja kongressikaupunki Länsi-Böömin vuoristossa Karlovy Varyn läänissä Tšekissä. Siellä on yli 40 kivennäisvesilähdettä, joiden vedessä on hiilihappoa ja glaubersuolaa.
Hampus
Hampus on miehen etunimi. Alkujaan nimi on latinalaistettu muoto vanhasta saksalaisesta nimestä Hampo, mutta nykyään se käsitetään varsinkin Ruotsissa muunnokseksi Johannes-nimen lyhentymästä Hans.
Suomessa nimi Hampus on Väestö­rekisteri­keskuksen tietojen mukaan annettu vuoden 2009 loppuun mennessä noin 130 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Hampuksen nimipäivä on 27. joulukuuta. Päivä on apostoli Johanneksen perinteinen muisto­päivä, jolle Hampus-nimikin on sijoitettu, koska se on käsitetty Hans- ja siten Johannes-nimen muunnokseksi. Ruotsissa Hampuksen samoin kuin Hansin nimipäivä on 29. elokuuta, jota on vanhastaan vietetty Johannes Kastajan mestauksen muisto­päivänä.
Sparkman &amp; Stephens
Sparkman & Stephens on yhdysvaltalainen veneensuunnittelutoimisto, joka on suunnitellut useita purjeveneitä. Suomessa heidät tunnetaan erityisesti pietarsaarelaisen Nautorin Swan-veneiden varhaisimpien mallien suunnittelijana. S&S oli edelläkävijä nopeiden purjeveneiden suunnittelijana 1970-luvun alkupuolelle asti, ja heidän Nautorille suunnittelemat Swan 36- ja Swan 65 -mallinsa menestyivät kansainvälisissä purjehduskilpailuissa. Yritys toimii edelleen ja suunnittelee myös moottoriveneitä ja jollia.
Maguy Marin
Maguy Marin (s. 1951) on keskeinen ranskalainen nykytanssin tanssija ja koreografi. Hän on perustanut nimeään kantavan tanssiryhmän vuonna 1977. Koreografiansa hän tekee yleensä kirjallisten tekstien perusteella. Hän voitti 1978 Bagnoletin kansainvälisen koreografiakilpailun (Concours chorégraphique international de Bagnolet).
Marko Kraljević
Marko Kraljević ('Marko kuninkaanpoika'), Marko Mrnjavčević, on serbialaisen ja yleensä eteläslaavilaisen kansanrunouden sankari. Hänen esikuvanaan on ollut Serbian kuninkaan Vukašinin poika Marko (k. 1395), joka oli turkkilainen vasalli.
Swan 65
Swan 65 on pietarsaarelaisen Nautorin valmistama suurehko avomerikelpoinen sluuppi- tai ketsitakilainen purjevene. Ensimmäiset 65-jalkaiset veneet valmistuivat vuonna 1973, ja niitä valmistettiin vuoteen 1989 asti yhteensä 41 runkoa. Veneen on suunnitellut Amerikkalainen Sparkman & Stephens -suunnittelutoimisto, ja sen pituus on 19,8 m, leveys 4,98 m ja uppouma 31 800 kg, josta painokölin osuus on 13 900 kg. Veneellä ei ole varsinaista edeltäjää Nautorin omassa mallistossa koska se oli huomattavasti suurempi kun mikään veistämön aikasemmista malleista ja valmistuessaan Swan 65 oli markkinoiden suurin lujitemuovinen purjevene. Sen vuoksi kuusviitosen edeltäjänä voidaan pitää S & S:n piirtämää amerikkalaista alumiinipursi Doraa, joka oli menestynyt hyvin Bermuda Racessa ja tarjosi siten hyvän pohjan tämän mallin suunnittelulle
Swan 65 mallista tuli tunnettu vuonna 1974, kun Ramon Carlinin kipparoima runkonumerolla 03 valmistunut ketsitakilainen Swan 65 -vene "s/y Sayula II" voitti Whitbread Round the World Racen. Voitto täydensi Swan 36 -mallin Nautorille hankkimaa mainetta laadukkaiden ja nopeiden veneiden valmistajana. Swan 65 -veneellä on samassa kilpailussa saavutettu muitakin hyviä tuloksia, kun vuonna 1978 Nick Ratcliffen kipparoima "King’s Legend" -niminen Swan 65 -sluuppi sijoittui toiseksi hävittyään niukasti Cornelis van Rietschotenin Flyer-veneelle. Samana vuonna veneelle merkittiin myös neljäs tila, ja kilpailun ensimmäinen naiskippari Clare Francis sijoittui viidenneksi Swan 65 -veneellään "ADC Accutrac." Veneen seuraaja on German Frersin suunnittelema Swan 651.
Swan 65 on tehty kestämään sekä aikaa, että kilpailujen tuomaa rasitusta. Sen runko on umpilaminaattia ja rakenne on jäykistetty poikittaisilla ja pitkittäisillä tophat tyyppisillä jäykisteillä. Rungot on laminoitu kaksiosaisissa muoteissa, jolloin veneeseen on saatu tehtyä syvä pilssi ja rungon kanssa yhtä kappaletta oleva skegi kannattamaan peräsinlapaa. Kansi on Divinycell/lasi komposiittia. Takilaputket on anodisioitu Nautorin omissa altaissa ja useat kansihelat on tehty veistämön omalla teräsverstaalla.
Nanictosaurus
Nanictosaurus (nimen merkitys: "”kääpiöfrettilisko”") on sukupuuttoon kuollut terapsidisuku, joka kuuluu kynodontteihin. Se eli myöhäisellä permikaudella nykyisen Etelä-Afrikan alueella. Se kuuluu heimoon Thrinaxodontidae ja on täten läheistä sukua "Thrinaxodonille".
Muokattu Botha et al. 2007:
Galesauridae
Galesauridae on sukupuuttoon kuollut varhaistriaskaudella elänyt kynodontteihin kuuluva terapsidien heimo. Siihen luetaan kaikki kynodontit, jotka ovat läheisempää sukua "Galesaurusille" kuin "Thrinaxodonille". Heimon jäsenillä "basisphenoid"-luu on kolmikulmainen alapuolelta katsottuna, ja sen etuosa on pitkä.
Joissain tutkimuksissa myös "Cynosaurus" on havaittu Galesalesauridaeen kuuluvaksi heimon "primitiivisenä" jäsenenä, toisissa taas sen on havaittu olevan heimon ulkopuolella. Jos "Cynosaurus" tosiaan on Galesauridaen edustaja, niin silloin heimon jäsenten fossiileja tunnetaan jo myöhäisen permikauden ajalta. Galesauridae on toinen kynodonttien kahdesta kehityslinjasta, jotka selvisivät permikauden massasukupuutosta. Toiseen näistä kehityslinjoista kuuluvat esimerkiksi "Thrinaxodon" ja nisäkkäät esimuotoineen.
Muokattu Botha et al. 2007:
Sidor & Smith, 2004:
Arthur Arz von Straussenberg
Arthur Arz von Straussenberg (16. kesäkuuta 1857 Hermannstadt, Transylvania – 1. kesäkuuta 1935 Budapest, Unkari) oli itävaltalainen kenraalieversti, joka toimi Itävalta-Unkarin armeijan esikuntapäällikkönä ensimmäisen maailmansodan loppuvaiheessa 1917–1918.
Arz von Straussenberg aloitti upseerinuransa ratsuväessä ja palveli myöhemmin pääesikunnassa sekä sittemmin sotaministeriössä. Hänet ylennettiin 1902 everstiksi, 1908 kenraalimajuriksi ja 1912 sotamarsalkkaluutnantiksi. Maailmansodan syttyessä elokuussa 1914 hän oli sotaministeriön osastopäällikkö. Arz von Straussenberg sai sodan alussa nimityksen 15:nnen jalkaväkidivisioonan komentajaksi, mutta siirtyi jo saman vuoden lokakuussa kuudennen armeijakunnan johtoon. Hänet ylennettiin 1915 jalkaväenkenraaliksi. Hänen armeijakuntansa osallistui menestyksekkäästi saksalaisten johdolla touko–kesäkuussa 1915 käynnistettyyn Gorlice–Tarnówin offensiiviin ja hän sai mainetta erityisesti Brest-Litovskin kaupungin valtaamisesta. Vuonna 1916 Arz von Straussenberg siirrettiin Romanian vastaisella rintamalla Transylvaniassa toimineen ensimmäisen armeijan komentajaksi, ja hän johti sitä voitokkaasti Karpaateilla käydyissä taisteluissa.
Kohottuaan valtaistuimelle keisari Kaarle I halusi tehdä henkilömuutoksia asevoimien johdossa, joten hän nimitti Arz von Straussenbergin 1. maaliskuuta 1917 uudeksi esikuntapäälliköksi kenraali Franz Conrad von Hötzendorfin tilalle. Aiemmasta menestyksestään huolimatta Arz von Straussenberg ei kyennyt pysäyttämään kaksoismonarkian armeijan hajoamiskehitystä. Hänen alaisuudessaan itävaltalaiset onnistuivat silti torjumaan venäläisten niin sanotun Kerenskin offensiivin kesällä 1917 ja saivat voiton italialaisista Caporetton taistelussa saman vuoden syksyllä. Keisari halusi kuitenkin itse tehdä tärkeimmät sodanjohtoon liittyneet päätökset eikä Arz von Straussenberg saanut näin varsinaista ylipäällikön roolia. Vastentahtoisesti hän asettui tukemaan Italian-rintamalla kesäkuussa 1918 käynnistettyä kahden kärjen taktiikkaan perustunutta hyökkäystä, joka päättyi tappioon Piaven taistelussa ja käynnisti Itävalta-Unkarin armeijan lopullisen hajoamisen. Arz von Straussenberg erosi esikuntapäällikön tehtävistä aselevon astuessa voimaan marraskuun 1918 alussa ja hänen lyhytaikaiseksi seuraajakseen tuli marsalkka Hermann Kövess von Kövessháza.
Arz von Straussenberg aateloitiin ja ylennettiin kenraalieverstiksi viimeisen sotavuoden aikana. Hän jätti palveluksen sodan päätyttyä ja kuoli vuonna 1935.
Benjamin Goodrich
Benjamin Goodrich (1841–1888) oli yhdysvaltalainen liikemies, joka perusti kumiyhtiön nimeltään B. F. Goodrich Company.
Yritys aloitti kumiletkujen ja -hihnojen valmistajana.
Goodrich vaikutti siihen, että Akronista tuli ”maailman kumipääkaupunki” 1800-luvun loppupuolella. Ilmatäytteinen kumirengas keksittiin vuonna 1888, ja polkupyöräilijät nauttivat sen tarjoamasta tasaisemmasta ajosta. Autojen yleistyessä kumirenkaiden kysyntä kasvoi. Ensimmäiset autonrenkaat olivat umpikumia, mutta Goodrich kehitti ilmatäytteiset renkaat myös autoihin.
Marlborough-laulu
Marlborough-laulu (ranskankielisten alkusanojen mukaan Malbrough s'en va-t-en guerre) on laajalti tunnettu laulu, alkujaan ranskalainen sotilaslaulu joka on saanut aiheensa englantilaisesta kenraalista, Marlboroughin herttua John Churhillistä (1650–1722). Suomessa se tunnetaan kansan­omaisesti nimellä "Herra Melperin sotaanlähtö", alkusanojensa mukaan nimellä "Melperi meni sotaan" tai lyhyemmin nimellä "Melperi".
Nykyisessä muodossaan laulun ranskan­kieliset sanat ovat peräisin 1700-luvulta. Niiden on kuitenkin todettu pohjautuvan jo 1500-luvulla kirjoitettuun lauluun, jonka aiheena oli Oranjen herttua René Châlonilaisen kuolema taistelussa vuonna 1544. Toisten tietojen mukaan kyseessä olisi alkujaan 1560-luvulla kirjoitettu hugenottilaulu.
Marlboroughin nimeen laulu yhdistettiin vuonna Espanjan perimys­sodan aikana vuonna 1709, Malplaquet'n taistelun jälkeen. Tällöin ranskalaisten sotilaiden keskuuteen levisi huhu, jonka mukaan vihollisen pelätyin sotapäällikkö, englantilainen kenraali John Churchill, Marlboroughin herttua olisi kuollut taistelussa. Tästä muuan ranskalainen sotilas sai aiheen kirjoittaa hänestä pilkka­runon. Nimi Marlborough vääntyi tällöin ranskan kielessä muotoon "Marlbrough", "Malbrough" tai jopa "Malbrouck". Tieto herttuan kuolemasta oli kuitenkin väärä, mutta toisaalta hän ei lupauksestaan huolimatta, johon laulun sanoissakin viitataan, myöskään ollut onnistunut voittamaan sotaa ja palaamaan kotimaahansa voittajana vielä pääsiäiseen eikä edes kolminaisuuden­päivään mennessä (kahdeksan viikkoa pääsiäisen jälkeen).
Laulun sävelmä on toden­näköisesti peräisin Pariisista 1700-luvulta. Kun se kuitenkin jo 1800-luvulla tunnettiin myös Egyptissä, muutamat kirjoittajat kuten Goethe arvelivat sen olevan itämaista alkuperää ja kulkeutuneen Ranskaan mahdollisesti Godefroy de Bouillonin palatessa ristiretkeltä.
Laajalti tunnetuksi laulu tuli sen jälkeen, kun Pierre Beaumarchais vuonna 1784 otti sen mukaan näytelmäänsä "Figaron häät". Kuningas Ludvig XVI oli kuitenkin kieltänyt laulun sen jälkeen, kun sitä oli soitettu Versaillesissa Venäjän myöhemmälle keisarille Paavali I:lle. Beaumarchais kuitenkin uhmasi kieltoa herättääkseen yleisön huomion, ja pian laulu oli kaikkien huulilla.
Laulun suosioon vaikutti osaltaan myös Geneviève Poitrine, joka oli Ludvig XVI:n vanhimman pojan, Louis-Josephin lastenhoitaja. Häneltä sen oppi myös kuningatar Marie-Antoinette, joka itsekin soitti sitä pianolla.
Vuonna 1813 Beethoven sovitti sävelmän orkesterille ja otti sen mukaan teokseensa "Wellingtonin voitto". Siinä se symboloi Ranskan sotavoimia, kun taas "Rule, Britannia!" esittää Englantia.
Sotaisesta alkuperästään huolimatta laulu tunnetaan Ranskassa nykyisin myös lastenlauluna. Suomessa laulu on antanut myös aiheen sananparteen "Valmis kuin Melperi sotaan".
Sama sävelmä esiintyy myös tunnetussa englanninkielisessä laulussa "For He's a Jolly Good Fellow".
Ohion ja Erien kanava
Ohion ja Erien kanava on vesireitti Yhdysvaltojen Ohion osavaltiossa Ohiojoelta Eriejärvelle. Sen rakentaminen aloitettiin vuonna 1825 Akronin ja Clevelandin välillä. 495 km (308 mailia) pitkä reitti avattiin liikentelle vuonna 1832.
Vuoden 1913 Miamijoen tulva tuhosi kanavan rakenteita pahasti.
Simon Szécsény
Simon Szécsény (; ) oli unkarilainen aatelinen, joka toimi Transilvanian voivodina vuonna 1401, Unkarin kuninkaan Sigismundin nimittämänä.
Arnold Kadlec
Arnold Kadlec (s. 8. tammikuuta 1959) oli tšekkoslovakialainen jääkiekkoilija, pelipaikaltaan puolustaja. Hän oli voittamassa hopeaa Sarajevon olympialaisissa vuonna 1984. Kadlec osallistui myös vuoden 1980 olympiajoukkueeseen, joka sijoittui viidenneksi.
Seuraurallaan Kadlec pelasi CHZ Litvínovissa, HC Dukla Jihlavassa, Rauman Lukossa, HC Fassassa ja Chomutovissa.
Miklós Csáki
Miklós Csáki (; ) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Marcalin kanssa sekä yksin vuosina 1415 - 1426, Unkarin kuninkaan Sigismundin nimittämänä. Miklósin poika Ladislau IV Csáki oli Transilvanian voivodina vuosina 1426 - 1437.
National Road
National Road eli Cumberland Road on historiallinen valtatie Yhdysvalloissa. Nykyisin se on sulautunut osaksi Route 40-valtatietä.
National Road rakennettiin vuosina 1811-1817 ja se oli ensimmäinen liittovaltion rahoituksella rakennettu maantie. Se loi reitin Atlantin rannikolta uuteen Ohion osavaltioon, ja se oli vuosikausia tärkein reitti Luoteisterritorioon.
Tie pinnoitettiin uudella John Loudon MacAdamin kehittämällä menetelmällä käyttäen kivimursketta. Niin siitä tuli tarpeeksi vahva kestämään uudisraivaajien vankkureita ja postivaunuja.
Miklós Marcali
Miklós Marcali (; ) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Csákin kanssa, Unkarin kuninkaan Sigismundin nimittämänä.
Jakab Lackfi
Jakab Lackfi (; ) oli unkarilainen aatelinen, joka toimi Transilvanian voivodina vuonna 1403 - 1409 yhdessä János Tamásin kanssa, Unkarin kuninkaan Sigismundin nimittämänä.
Tom L. Johnson
Thomas Loftin Johnson (18. heinäkuuta 1854 – 10. huhtikuuta 1911) oli yhdysvaltalainen poliitikko. Hän toimi demokraattien edustajana edustajainhuonessa vuosina 1891–1895 ja Clevelandin pormestarina 1901–1909. Hän oli näkyvä hahmo progressivisteiksi kutsutussa liikkeessä, jonka tavoitteena oli parantaa ihmisten elinoloja ja vähentää vastakkainasettelua.
Johnson syntyi Kentuckyssä ja opiskeli Indianassa. Hän keksi monia laitteita raitiovaunuihin, hankki raitioyhtiöosakkeita useissa kaupungeissa ja toimi terästehtailijana Clevelandissa. Kun hänet valittiin pormestariksi, hän oli miljonääri, mutta sitten hän keskittyi yhteisten asioiden hoitoon eikä huolehtinut liiketoiminnastaan vaan menetti suuren osan omaisuudestaan ennen kuolemaansa.
János Tamási
János Tamási (; ) oli unkarilainen aatelinen, joka toimi Transilvanian voivodina vuonna 1403 - 1409 yhdessä Jakab Lackfin kanssa, Unkarin kuninkaan Sigismundin nimittämänä.
Marokiini
Marokiini eli marokonnahka () on mustaa sileää vuohennahkaa, jota käytetään laukkuihin ja lompakkoihin.
Sähköaita
Sähköaita on aita, jota koskettamalla voi saada sähköiskun. Tarkoituksena on tehdä aidan toiselle puolelle pääseminen eläimille tai ihmisille erityisen vaikeaksi. Useimmiten sähköaidoissa kulkee säännöllisin väliajoin toistuva sähköimpulssi jatkuvan sähkövirran sijasta, ja käytetty jännite ei yleensä ole hengenvaarallinen. Yleisimmin sähköaitoja käytetään maataloudessa eläimille tarkoitetuissa aitauksissa.
Natsien keskitysleireillä käytettiin vankien karkaamisen estämiseksi sähköaitoja, joissa oli tappava jännite.
Ladislau IV Csáki
Ladislau IV Csáki () oli unkarilainen aatelinen, joka toimi Transilvanian voivodina vuosina 1426 - 1437, joista kaksi viimeistä vuotta hän hallitsi yhdessä Lévai Péter Csehin kanssa. Hänet nimitti virkaan Unkarin kuningas Sigismund Ladislaun isä Miklós Csáki toimi Transilvanian voivodina vuosina 1402 - 1403 ja 1415 - 1426.
Marselliini
Marselliini eli marseliini, () on kevyttä kiiltävää silkkikangasta, joka on kudottu kaksivartiseksi. Sitä käytetään lähinnä naisten hattujen vuorikankaaksi.
Libor Kozák
Libor Kozák (s. 30. toukokuuta 1989) on tšekkiläinen jalkapalloilija, pelipaikaltaan hyökkääjä. Kozák edusti neljä vuotta Englannin Valioliigassa pelannutta Aston Villaa, jonne hän siirtyi vuonna 2013 italialaisesta SS Laziosta. Oikeajalkainen Kozák voitti Lazion riveissä Eurooppa-liigan maalikuninkuuden kaudella 2012-2013. Aston Villassa hän pelaa numerolla 27. Tšekin jalkapallomaajoukkueessa Kozák on pelannut kahdeksan maaottelua ja viimeistellyt kaksi maalia. Lazion riveissä hän voitti myös Coppa Italian kausina 2008-09 ja 2012-13.
Coreplast
Coreplast Laitila Oy on laitilalainen muoviosia muoviteollisuudelle sopimusvalmistava yritys, joka tunnetaan paremmin heijastimista. Coreplast on maailman suurin jalankulkijaheijastinten valmistaja.
Uuteenkaupunkiin perustettiin Teräsnailon Ky, joka siirtyi vuonna 1975 Laitilaan ja vaihtoi nimensä Tasoplastiksi vuonna 1985. Tasoplast Oy myi Laitilan tehtaan Eimo Oy:lle vuonna 1989. Yritys listautui pörssiin vuonna 1999, jolloin nimi vaihdettiin Eimoksi. Eimo lopetti matkapuhelinten kuorten valmistamisen Laitilassa vuonna 2000. Taiwanilainen Hon Hai -konserni osti Eimon syksyllä 2003 ja nimi vaihtui Foxconn Oy:ksi.
Hon Hai myi vuonna 2004 Foxconn Oy:n Laitilan tehtaan sen toimivalle johdolle, Laitilan tehtaan tehdaspäällikkö Mikko Koivistolle ja myyntipäällikkö Kauko Kämäräiselle, sekä ulkopuoliselle Keijo Parviaiselle ja turkulaiselle pääomasijoitusyhtiö Aboa Venture Management Oy:lle. Omistus jakaantui tasan neljän omistajan kesken. Uuden yrityksen nimeksi tuli Coreplast Laitila Oy, ja sen toimitusjohtajaksi valittiin Koivisto, myyntijohtajaksi Kämäräinen ja tuotantojohtajaksi Parviainen. Yritys aloitti toimintansa 12. lokakuuta 2004. Foxconnille jäi Hollolan ja Lahden tehtaat.
Koivisto kertoi yrityksen jatkavan siitä, mihin Foxconn lopetti ja kaikkien 65 työntekijän jatkavan myös uudessa yrityksessä. Tehtaan kerrottiin jatkavan toimintaansa ilman muutoksia, olihan se toiminut itsenäisesti, konsernista tuli lähinnä vain palkanlaskenta ja kirjanpito. Tuolloin tehtaalla valmistettiin muoviruiskutusmenetelmällä komponentteja kodinkoneisiin, ympäristötekniikkaan, kuntoiluvälineisiin, aseisiin, elektroniikka- ja huonekaluteollisuudelle. Asiakkaita oli 25 ja tuotannosta kolmannes meni vientiin.
Coreplast osti vuonna 2006 salolaiselta Hella Lightning Finland Oy:ltä Talmu-jalankulkijaheijastinten liiketoiminnan, johon kuuluivat heijastinten valmistuksessa tarvittavat koneet, varaosat ja muotit. Toiminta siirrettiin Laitilaan Coreplastin tuotantolaitokseen.
Vuonna 2007 Coreplastilla oli noin kolmekymmentä heijastinmallia, joita se valmisti vuodessa yli 10 miljoonaa, ja joista yli 90 prosenttia vientiin. Vuonna 2008 Coreplast vaihtoi heijastinten Talmu-nimen Coreflectiksi, koska se haluttiin yrityksen nimeä vastaavaksi.
Vuonna 2012 heijastinten osuus yrityksen liikevaihdosta oli hieman yli kymmenen prosenttia ja heijastimista puolet meni vientiin. Heijastimia valmistettiin yli viisi miljoonaa kappaletta vuodessa ja niitä myytiin 30 maahan. Syyskuussa 2012 Coreplastin toimitusjohtaja Mikko Koivisto kertoi yrityksen tähtäävän heijastimilla voimakkaasti vientimarkkinoille, erityisesti Venäjälle, mutta myös Ruotsiin, Norjaan ja Isoon-Britanniaan. Yritys palkkasi vuoden 2012 aikana noin kymmenen uutta työntekijää ja tavoitteena oli kasvattaa heijastinten osuus puoleen liikevaihdosta muutaman vuoden päästä. Koska jalankulkijaheijastin tunnetaan hyvin vain Pohjoismaissa, on ulkomaita varten heijastinten myyntitelineisiin laitettu LCD-näyttö, jossa opastetaan heijastimen käyttöä. Coreplast on mukana myös FIA:n maailmanlaajuisessa liikenneturvallisuuskampanjassa, jossa se kertoo jalankulkijoiden turvallisuudesta.
Lévai Péter Cseh
Lévai Péter Cseh (; ) oli unkarilainen aatelinen, joka toimi Transilvanian voivodina vuonna 1436 - 1438. Vuoden 1436 hän toimi yhteisvirassa Ladislau IV Csákin kanssa, Unkarin kuningas Albrekt II:n tullessa virkaan vuonna 1437 hän hoiti tehtäviä yksin.
Jørgen Karterud
Jørgen Karterud (s. 6. toukokuuta 1994 Oslo) on norjalainen jääkiekkoilija, pelipaikaltaan oikea laitahyökkääjä. Hän pelaa OHL-junioriliigan Sault Ste. Marie Greyhoundsissa.
Pääsarjadebyyttinsä Karterud teki kotimaansa liigassa Vålerengan joukkueessa kaudella 2011–2012.
Losonci Dezső
Losonci Dezső (; ) oli unkarilainen aatelinen, joka toimi Transilvanian voivodina vuonna 1438 - 1441, Unkarin kuninkaan Albrekt II:n nimittämänä.
Värisilmä
Värisilmä on yksityisten suomalaisten kauppiaiden omistamista liikkeistä muodostuva maaleja ja muita sisustusmateriaaleja myyvä vähittäiskauppaketju. Sen osto-organisaationa ja tukkuportaana toimii kauppiaiden yhteisesti omistama Väritukku Oy. Värisilmä on Väritukku Oy:n nimiin rekisteröity aputoiminimi. Väritukku vastaa Värisilmä-myymälöiden yhteisistä tuotehankinnoista, logistiikasta sekä ketjumarkkinoinnista ja -mainonnasta.
Värisilmä-ketju perustettiin vuonna 1953. 1970-luvun puolivälissä Väritukku oli osa pohjoismaista 4-Color-yhteistyöryhmää, jonka muut jäsenet olivat ruotsalainen Färgsam AB, tanskalainen Glodi A.M.B.A., norjalainen Samkolör A/S ja kattoyritys A/S Four-Color. Ryhmällä oli tuolloin kaikkiaan 450 värikauppaa Pohjoismaissa.
Nykyisin ketjussa on toistasataa liikettä. Lisäksi ketju ylläpitää verkkokauppaa.
Värisilmä kuuluu Suomen kymmenen suurimman rautakauppatavaroita myyvän ketjun joukkoon. Vuonna 2012 ketjun keskusliikkeen Väritukun liikevaihto oli 16 miljoonaa euroa ja henkilöstömäärä 23. Koko ketjun yhteensä 112 myymälän liikevaihto vuonna 2012 oli noin 150 miljoonaa euroa.
Vuonna 2008 Värisilmä-ketjuun sulautui aiemmin omana ketjunaan toiminut Suomen Teesi Oy.
Alex Leapai
Alex Leapai (s. 16. lokakuuta 1979 Samoa) on australialainen raskaansarjan ammattilaisnyrkkeilijä.
Leapai järjesti marraskuussa 2013 jättiyllätyksen voittamalla tuolloisen hallitsevan maailmanmestarin Volodymyr Klytškon ykköshaastajan Denis Boitsovin. Voitolla aiemmin jokseenkin tuntematon Leapai nousi rankinglistan kahdeksannelta sijalta suoraan ykköshaastajaksi.
Nyrkkeilyuransa ohella Leapai on työskennellyt kotimaassaan pakettiauton kuljettajana.
Viikingit (televisiosarja)
Viikingit on kanadalais-irlantilainen historiallinen televisiosarja, jonka ensiesitys Pohjois-Amerikassa oli 3. maaliskuuta 2013. Sarjan on luonut ja käsikirjoittanut Michael Hirst kanadalaiselle History-televisiokanavalle.
Ensimmäistä kautta valmistettiin yhdeksän jaksoa. 5. huhtikuuta 2013 History antoi luvan toisen kauden kymmenestä jaksosta. Toinen kausi alkoi helmikuussa 2014. Maaliskuussa 2014 History antoi luvan kolmannen kauden 10:stä jaksosta vuodelle 2015. "Viikinkien" neljäs kausi sisältää 20 jaksoa, ja viides kausi myös 20 jaksoa.
Sarjaa kuvataan Irlannissa. Suomessa sarjaa on esittänyt Sub tammikuusta 2014. Peter Franzén ja Jasper Pääkkönen on kiinnitetty sarjan neljännelle kaudelle.
Tomi Niskanen
Tomi Niskanen (s. 18. helmikuuta 1984 Sotkamo) on suomalainen pesäpallon pelinjohtaja ja hän toimii Naisten Superpesisjoukkue Lapuan Virkiän pelinjohtajana. Niskasella on pelaajataustaa A-junioreihin asti.
Tomi Niskanen pelasi koko pelaajauransa ajan kotikuntansa seurassa,Sotkamon Jymyssä. Niskanen pelasi juniorimyllyn läpi aina A-juniori-ikäiseksi asti, minkä jälkeen hän lopetti pelaajauransa. Viimeisen kautensa Niskanen pelasi vuonna 2006. Poikien Superpesiksen lisäksi Niskanen pelasi myös Suomensarjassa Sotkamon kakkosjoukkueessa.
Niskasen pelinjohtoura sai alkunsa vuonna 2000 hänen esiintyessä naisten Superpesiksessä pelanneen Kajaanin Hymyn 2-pelinjohtajana yhdessä Vesa Tervon kanssa. Niskanen toimi vuoteen 2002 loppuun asti kakkospelinjohtajana Kajaanissa joka kauden 2000 jälkeen oli laskenut jo kaksi sarjatasoa alaspäin Suomensarjaan. Kaudeksi 2003 Niskanen siirtyi Kajaanin naisten viuhkaan toimien samalla myös Sotkamon Jymyn Tyttöjen Superpesis-joukkueen ykköspelinjohtajana. Naisten sarjassa Niskanen käänsikin Kajaanin kurssin takaisin ylöspäin ja eteni ensin kaudeksi 2004 Ykköspesikseen ja tämän kauden päätyttyä Kajaani voitti myös kyseisen sarjan ja nousi takaisin Superpesikseen. Kajaani ei kuitenkaan ottanut sarjapaikkaa vastaan vaan luovutti paikan Sotkamolle.
Ensimmäisen kerran Niskanen nähtiin ykköspelinjohtajana Superpesiksessä kaudella 2005 kun Niskanen johti Sotkamon Jymyn naisten joukkuetta. Jatkoa uralle ei Kainuussa enää kauden päätteeksi tullut vaan Niskanen siirtyi Etelä-Pohjanmaalle Peräseinäjoen Toiveen ja Petojussien valmennustiimiin. Kaudet 2006-2007 Niskanen toimi Peräseinäjoen Tyttöjen Superpesisjoukkueen pelinjohtajana minkä jälkeen hän siirtyi saman seuran naisten Superpesisjoukkueen viuhkaan kausiksi 2008-2009 . Kaudella 2008 Niskanen voitti joukkueensa kanssa Superpesiksen runkosarjan.
Kaudeksi 2010 Niskanen siirtyi Kankaanpään Mailan ykköspesisjoukkueen pelinjohtajaksi, jonka hän tavoitteen mukaisesti nosti kaudeksi 2011 Superpesikseen. Kaudet 2011-2013 Niskanen johti peliä Kankaanpään Superpesis-joukkueessa voittaen tuona aikana Hallipesiksen Suomen Mestaruuden vuonna 2012.
Kausina 2015-2017 Niskanen johti Koskenkorvan Urheilijoiden peliä. Kaudeksi 2018 Niskanen teki paluun naisten Superpesikseen ja siirtyi Lapuan Virkiän pelinjohtajaksi
Maskaroni
Maskaroni on rakennustaiteessa renessanssin ja barokin koristeaihe, joka esittää kasviornamentiikan ympäröimää parrakasta miesta tai eläimen päätä.
Daniel Winnik
Daniel Spencer Winnik (s. 6. maaliskuuta 1985 Toronto, Ontario, Kanada) on kanadalainen jääkiekkoilija, joka pelaa NHL-seura Minnesota Wildissa.
Kahden OPJHL-joukkue Wexford Raidersissa vietetyn kauden jälkeen Winnik siirtyi pelaamaan yliopistojääkiekkoa New Hampshiren yliopistossa. Sieltä Winnik varattiin NHL:ään numerolla 265. Pelattuaan kolmen vuoden sopimuksensa loppuun New Hampshiressä, Winnik allekirjoitti ensimmäisen NHL-sopimuksensa Phoenix Coyotesin kanssa 31. maaliskuuta 2006. Hän pelasi kaksi vuotta Coyotesin farmijoukkue San Antonio Rampagessa, AHL:ssä.
Ensimmäisenä kokonaisena ammattilaiskautenaan 2006–2007 Winnik pelasi 66 AHL-ottelua ja teki niissä 21 pistettä. Lisäksi hän pelasi viiden ottelun ajan ECHL-seura Phoenix RoadRunnersissa. Winnik teki NHL-debyyttinsä 4. lokakuuta 2007, jolloin hän teki myös ensimmäisen maalinsa 3–2-voitossa St. Louis Bluesia vastaan. Hän sai vakiinnutettua paikkansa Coyotesin kokoonpanossa jo ensimmäisellä kaudellaan.
Lupaavan NHL-uran alun jälkeen toisena kautenaan Winnik pelasi vain 49 ottelua, joissa teki seitsemän pistettä. Hän pelasi myös viisi ottelua San Antonio Rampagessa. 24. heinäkuuta 2009 Winnik allekirjoitti vuoden jatkosopimuksen Coyotesin kanssa. Hän teki kauden päätteeksi joukkueessa myös pudotuspelidebyyttinsä Detroit Red Wingsiä vastaan seitsemän ottelua kestäneessä sarjassa.
28. kesäkuuta Winnik kaupattiin Coyotesista Colorado Avalancheen, joka antoi tilalle neljännen kierroksen varausvuoron . 2. heinäkuuta Winnik allekirjoitti Avalanchen kanssa kahden vuoden sopimuksen.
Kaudella 2011–2012 viimeisenä mahdollisena vaihtopäivänä Avalanche kauppasi Winnikin San Jose Sharksiin yhdessä T.J. Galiardin sekä seitsemännen kierroksen varausoikeuden kanssa. Heidän tilalleen Sharks antoi Jamie McGinnin, Mike Conollyn sekä Michael Sgarbossan.
20. heinäkuuta 2012 Winnik allekirjoitti vapaana agenttina kahden vuoden sopimuksen Sharksin kanssa samassa divisioonassa pelaavan Anaheim Ducksin kanssa. Sopimuksen päätyttyä hän siirtyi 28. heinäkuuta 2014 yksivuotisella sopimuksella kotikaupunkinsa joukkueeseen Toronto Maple Leafsiin.
Samuel M. Jones
Samuel M. Jones (3. elokuuta 1846, Ty Mawr, Wales, Britannia - 12. heinäkuuta 1904, Toledo, Ohio, Yhdysvallat) oli ohiolainen liikemies ja poliitikko. Hän oli näkyvä hahmo progressivisteiksi kutsutussa liikkeessä, jonka tavoitteena oli parantaa ihmisten elinoloja ja vähentää vastakkainasettelua.
Jones työskenteli nuoresta asti öljyteollisuuden palveluksessa, teki pumppaamiseen liittyviä keksintöjä ja hankki merkittävän omaisuuden. Vuonna 1892 Jones perusti Toledoon yrityksen, jossa valmistettiin hänen keksimiään laitteitä. Hän maksoi työntekijöilleen kunnon palkkaa, rajoitti työaikaa kahdeksaan tuntiin päivässä. Vuonna 1897 hänet valittiin Toledon pormestariksi republikaanien ehdokkaana mutta työläisten äänillä. Hän paransi työväestön oloja myös pormestarina toimiessaan. Vuonna 1899 republikaaninen puolue ei huolinut häntä ehdokkaakseen, Jones asettui ehdolle sitoutoumattomana ja sai 70 % äänistä.
Ismo Niemi
Ismo Niemi (s. 2. elokuuta 1956) on suomalainen aktiiviuransa lopettanut koripalloilija.
Niemi edusti kasvattajaseuraansa Tampereen Pyrintöä vuosina 1978–1983 ja pelasi vielä yhden pääsarjatason ottelun kaudella 1986–1987. Kausilla 1979–1980 ja 1980–1981 Pyrintö ja Niemi saavuttivat SM-hopeaa. B-nuorten maajoukkueessa Niemi pelasi kaksi ottelua.
Pyrinnön päävalmentajana Niemen aikana toimineen Raimo Lammin mukaan Niemi oli ratkaisuotteluissa rotaation seitsemäs pelaaja.
Niemi on toiminut Pyrinnössä 2000-luvulla apuvalmentajana ja fysioterapeuttina.
Pyrintö nosti Niemen pelipaidan kattoon tammikuussa 2018.
Niemen poika Mikko Niemi oli myös pääsarjatasolla pelannut koripalloilija. Lisäksi Niemen ja tämän Auli-vaimon perheeseen kuuluu kaksi tytärtä.
Jukka Siltanen
Jukka Siltanen (s. 29. maaliskuuta 1956) on suomalainen aktiiviuransa lopettanut koripalloilija.
Siltanen edusti kasvattajaseuraansa Tampereen Pyrintöä vuosina 1978–1985 kautta 1982–1983 lukuun ottamatta. Kausilla 1979–1980 ja 1980–1981 Pyrintö ja Siltanen saavuttivat SM-hopeaa.
Pyrinnön päävalmentajana Siltasen aikana toiminut Raimo Lammi kuvaili Siltasen olleen kuudes mies, joka pelasi aina nöyrästi annettujen ohjeiden mukaan, minkä vuoksi hänet oli helppo vaihtaa kentälle.
Jorma Mäenpää (koripalloilija)
Jorma Mäenpää (s. 26. tammikuuta 1949) on suomalainen aktiiviuransa lopettanut koripalloilija.
Helsingin NMKY:n kasvatti Mäenpää edusti miesten pääsarjassa Hyvinkään Tahkoa kaudella 1973–1974 ja Tampereen Pyrintöä vuosina 1978–1982. Kausilla 1979–1980 ja 1980–1981 Pyrintö ja Mäenpää saavuttivat SM-hopeaa.
Vuoden tulokas (albumi)
Vuoden tulokas on rap-artisti Rekamin ja tuottaja Keemohin yhteisalbumi, joka julkaistiin digitaalisena 29. marraskuuta 2013. Albumin CD-painos julkaistiin 30. joulukuuta 2013.
Albumin teemana ovat nykyhetkeen liittyvät ilmiöt ja stereotypiat. Levyn nimikkokappaleesta kuvattiin musiikkivideo.
Juuso Pulli
Juuso Eemeli Pulli (s. 30. elokuuta 1991 Kouvola) on suomalainen jääkiekkopuolustaja, joka pelaa try-outilla monikansallisen Erste Bank Eishockey Ligan itävaltalaisjoukkue Dornbirner EC:ssä.
Pulli on Valkealan Kiekon kasvatti. Hän siirtyi B-juniori-ikäisenä KooKoohon ja Pulli siirtyi samanikäisenä myös hyökkääjän pelipaikalta puolustajan tontille. Hän voitti KooKoossa A-nuorten I-divisioonan hopeaa vuonna 2010 ja eteni joukkueen kanssa A-nuorten SM-liigan karsintoihin jääden kuitenkin ilman sarjanousua. Kaudella 2010–2011 Pulli oli KooKoon kolmanneksi paras pistemies ja koko A-nuorten I-divisioonan tehokkain puolustaja tehoilla 8+15=23.
Kaudeksi 2011–2012 Pulli muutti opintojen perässä Jyväskylään ja siirtyi samalla pelaamaan JYPin A-nuoriin. Siirtotakarajalla, helmikuussa 2012 hän siirtyi loppukaudeksi Mestis-joukkue JYP-Akatemiaan. Kaudeksi 2012–2013 Pulli haki joukkueeseen pelipaikkansa try-outin kautta. Kausi oli hänelle varsinainen tulokaskausi Mestiksessä ja se toi 32 runkosarjaottelussa tehot 4+7=11. Pulli kärsi kauden aikana loukkaantumisista, mutta hän kuului kuitenkin JYP-Akatemian puolustuksen valopilkkuihin. Pulli voitti joukkueen sisäisen tehotilaston lukemalla +12.
Pulli debytoi kaudella 2013–2014 JYPin SM-liigajoukkueessa, jossa hän pelasi ensimmäisen ottelunsa 27. joulukuuta 2013 vieraissa Oulun Kärppiä vastaan. Pulli pelasi kauden aikana kaikkiaan kolme SM-liigaottelua. Kaudella 2014–2015 hän vakiinnutti paikkansa JYPin liigamiehistössä, jossa varsinainen tulokaskausi toi 47 runkosarjaottelussa tehot 6+11=17 sekä 12 playoff-ottelussa tehot 1+1=2. Pulli teki liigauransa avausmaalin 17. lokakuuta 2014 Helsingin IFK:ta vastaan uransa kahdeksannessa SM-liigaottelussa. Sinuhe Wallinheimo valitsi hänet ottelun legendojen tähtien ykköstähdeksi. Pullin liigauran ensimmäinen playoff-maali syntyi varsin hyvään saumaan 8. huhtikuuta 2015 neljännessä välieräottelussa Oulun Kärppiä vastaan, kun hänen osumansa ratkaisi JYPille 2–1-voiton jatkoerässä ajassa 73.23. Pulli palkittiin ottelun "Ilta-Sanomien" kolmen tähden tähtipelaajana. Kärpät vei ottelusarjan kuitenkin lopulta 4–3. Pulli voitti kauden päätteeksi SM-pronssia. Tammikuussa 2015 hän teki joukkueen kanssa vuoden mittaisen jatkosopimuksen, mutta jo saman vuoden huhtikuussa sitä jatkettiin kahdella vuodella kevääseen 2018.
Kaudella 2015–2016 Pulli pelasi lokakuussa 2015 harjoituksissa tulleen nilkkamurtuman vuoksi JYPissä vain 25 ja JYP-Akatemiassa seitsemän runkosarjaottelua. Kaudella 2016–2017 hän jäi JYPissä hieman pieneen rooliin. Tammikuussa 2017 seura lainasi Pullin ottelukohtaisella sopimuksella Tapparaan hakemaan sekä pelituntumaa SM-liigasta että paikkaamaan Valtteri Kemiläisen, Aleksi Salosen ja Tapio Sammalkankaan loukkaantumisia. Hän pelasi siellä kuusi ottelua. Pulli voitti JYPissä kauden päätteeksi SM-pronssia.
Pulli siirtyi kaudeksi 2017–2018 vuoden mittaisella sopimuksella Tampereen Ilvekseen. Elokuussa 2018 hän siirtyi try-outille monikansallisen Erste Bank Eishockey Ligan itävaltalaisjoukkue Dornbirner EC:hen.
Pulli opiskeli Jyväskylän ammattikorkeakoulussa urheilutiedettä.
Vicente Angelo José Marchetti Zioni
Vicente Angelo José Marchetti Zioni (14. joulukuuta 1911 São Paulo – 15. elokuuta 2007) oli brasilialainen roomalaiskatolinen arkkipiispa. Hänet vihittiin papiksi São Paulon arkkihiippakuntaan 11. huhtikuuta 1936 ja nimitettiin sen vihkipiispaksi sekä Lauzaduksen titulaaripiispaksi 20. huhtikuuta 1955. Piispaksi vihkiminen seurasi 29. kesäkuuta. Pääkonsekraattorina toimi Armando Lombardi, jota avustivat Antônio Maria Alves de Siqueira ja Paulo Rolim Loureiro.
Marchetti Zioni sai 25. maaliskuuta 1964 nimityksen Baurun piispaksi ja 27. maaliskuuta 1968 Botucatun arkkipiispaksi, jona hän toimi, kunnes jäi eläkkeelle 30. toukokuuta 1989. Hän osallistui Vatikaanin toiseen kirkolliskokoukseen.
Antônio Maria Alves de Siqueira
Antônio Maria Alves de Siqueira (14. marraskuuta 1906 São Paulo – 20. huhtikuuta 1993) oli brasilialainen roomalaiskatolinen arkkipiispa. Hänet vihittiin papiksi São Paulon arkkihiippakuntaan 15. elokuuta 1930 ja nimitettiin sen vihkipiispaksi sekä Arycandan titulaaripiispaksi 10. toukokuuta 1947. Piispaksi vihkiminen seurasi 20. heinäkuuta. Pääkonsekraattorina toimi Carlos Carmelo de Vasconcellos Motta, jota avustivat Paulo de Tarso Campos ja Manuel da Silveira d'Elboux.
Alves de Siqueira sai 19. heinäkuuta 1957 nimityksen São Paulon koadjuuttoriarkkipiispaksi ja Chalcis in Syrian titulaariarkkipiispaksi. 27. lokakuuta 1966 hänet nimitettiin Campinasin koadjuuttoriarkkipiispaksi, ja 19. syyskuuta 1968 hänestä tuli sen arkkipiispa. Hän osallistui Vatikaanin toiseen kirkolliskokoukseen. Hän jäi eläkkeelle 10. helmikuuta 1982.
Paulo Rolim Loureiro
Paulo Rolim Loureiro (10. elokuuta 1908 Sorocaba – 2. elokuuta 1975) oli brasilialainen roomalaiskatolinen piispa. Hänet vihittiin papiksi 15. elokuuta 1934 ja nimitettiin São Paulon arkkihiippakunnan vihkipiispaksi sekä Brian titulaaripiispaksi 22. toukokuuta 1948. Piispaksi vihkiminen seurasi 15. elokuuta. Pääkonsekraattorina toimi Carlos Carmelo de Vasconcellos Motta, jota avustivat José Carlos de Aguirre ja Manuel Pedro da Cunha Cintra.
Rolim Loureiro sai 4. elokuuta 1962 nimityksen Mogi das Cruzesin piispaksi, jona hän toimi, kunnes kuoli 66-vuotiaana virassa. Hän osallistui Vatikaanin toiseen kirkolliskokoukseen.
Paulo de Tarso Campos
Paulo de Tarso Campos (24. elokuuta 1895 Jaú – 2. maaliskuuta 1970) oli brasilialainen roomalaiskatolinen arkkipiispa. Hänet vihittiin papiksi 15. elokuuta 1920 ja nimitettiin Santosin hiippakunnan johtoon 1. kesäkuuta 1935. Piispaksi vihkiminen seurasi 14. heinäkuuta. Pääkonsekraattorina toimi Leopoldo Duarte e Silva, jota avustivat José Carlos de Aguirre ja José Gaspar d'Afonseca e Silva.
Campos sai 14. joulukuuta 1941 nimityksen Campinasin piispaksi ja 19. huhtikuuta 1958 sen arkkipiispaksi. Hän erosi tehtävistään 19. syyskuuta 1968, jolloin hän sai vielä nimityksen Garban titulaariarkkipiispaksi. Hän osallistui Vatikaanin toiseen kirkolliskokoukseen.
José Carlos de Aguirre
José Carlos de Aguirre (28. huhtikuuta 1880 Itaqueri da Serra – 8. tammikuuta 1973) oli brasilialainen roomalaiskatolinen piispa. Hänet vihittiin papiksi 8. joulukuuta 1904 ja nimitettiin Sorocaban hiippakunnan johtoon 4. heinäkuuta 1924. Piispaksi vihkiminen seurasi 8. joulukuuta. Pääkonsekraattorina toimi Leopoldo Duarte e Silva, jota avustivat José Marcondes Homem de Melo ja Francisco de Campos Barreto.
De Aguirre kuoli 92-vuotiaana virassa.
Marie Keyrouz
Sisar Marie Keyrouz (; s. 1963) on libanonilainen laulaja ja idän katolinen nunna. Hän sai tohtorinarvon musiikkitieteessä ja antropologiassa Pariisin yliopistosta vuonna 1991. Hänen esikoisalbuminsa "Chant byzantin" julkaistiin vuonna 1989. Keyrouz johtaa L'Ensemble de la Paixia ja on L'Instituit International de Chant Sacrén perustaja. Hän on myös julkaissut kirjoja, joihin kuuluvat "Je chante Dieu" ja "Chant Cultuel Dans la Vie de L'Homme".
Leopoldo Duarte e Silva
Leopoldo Duarte e Silva (4. huhtikuuta 1867 Taubaté – 13. marraskuuta 1938) oli brasilialainen roomalaiskatolinen arkkipiispa. Hänet vihittiin papiksi 30. lokakuuta 1892 ja nimitettiin Curitiban hiippakunnan johtoon 10. toukokuuta 1904. Piispaksi vihkiminen seurasi 22. toukokuuta. Pääkonsekraattorina toimi Rafael Merry del Val y Zulueta, jota avustivat Silvério Gomes Pimenta ja Luigi Lazzareschi. Duarte e Silva asetettiin virkaansa 2. lokakuuta.
Duarte e Silva sai 18. joulukuuta 1906 nimityksen São Paulon piispaksi, jonka virkaan hänet asetettiin 14. huhtikuuta 1907. Hän sai 7. kesäkuuta 1908 nimityksen São Paulon arkkipiispaksi, jona hän toimi, kunnes kuoli 71-vuotiaana virassa.